C 125/400
BG
Официален вестник на Европейския съюз
5.4.2023 г.
Сряда, 14 септември 2022 r.
(1ж)
Настоящата директива има за цел да гарантира, че в рамките на енергийната политика на ЕС се насърчават инвестициите в производството на енергия от възобновяеми източници, като същевременно се запазва енергийният суверенитет на всяка държава членка.
(1з)
Директивата за енергията от възобновяеми източници е част от пакета „Подготвени за цел 55“, който също така ще има многостранни отражения в Съюза, включително по отношение на конкурентоспособността, създаването на работни места, покупателната способност на домакин­ ствата, постигането на целите в областта на климата и мащаба на изместването на въглеродни емисии.
Поради това следва редовно да се извършва цялостна оценка на съвкупното макроикономическо въздействие на регламентите, съставляващи пакета „Подготвени за цел 55“.
(2)
Енергията от възобновяеми източници има основна роля за осъществяването на Европейския зелен пакт и за постигането на неутралност по отношение на климата до 2050 г., като се има предвид, че енергийният сектор е отговорен за над 75 % от общите емисии на парникови газове в Съюза.
Чрез намаляване на тези емисии на парникови газове енергията от възобновяеми източници допринася и за справяне с предизвикателствата, свързани с околната среда, като например загубата на биологично разнообразие и замърсяването на земята, водата и въздуха, при условие че използването на самите възобновяеми енергийни източници не изостря тези предизвикателства.
Ниските оперативни разходи за енергията от възобновяеми източници и по-малкото излагане на ценови шокове в сравнение с изкопаемите горива предоставят на енергията от възобновяеми източници ключова роля в справянето с енергийната бедност.
(2a)
Тъй като все повече държави се ангажират с неутралност по отношение на климата до средата на века, се очаква както вътрешното, така и световното търсене на технологии за енергия от възобновяеми източници да нараснат и да предложат значителни възможности за създаване на работни места, разширяване на европейската промишлена база за възобновяеми енергийни източници и запазване на водещата роля на Европа в научноизследователската и развойната дейност в областта на иновативните технологии за енергия от възобновяеми източници, което от своя страна увеличава конкурентното предимство на европейските дружества и енергийната независимост на ЕС от вноса на изкопаеми горива.
(2б)
Делът на брутното крайно потребление на енергия от възобновяеми източници в ЕС достигна 22 % през 2020 г. (4), което е с 2 процентни пункта над целта за дела на енергията от възобновяеми източници в брутното крайно потребление на енергия за 2020 г., определена в Директива 2009/28/ЕО за насърчаване използването на енергия от възобновяеми източници.
(2в)
Енергията от възобновяеми източници е ключов фактор за устойчиво развитие, като допринася пряко и косвено за много от целите за устойчиво развитие (ЦУР), включително във връзка с намаляването на бедността, с образованието и с достъпа до вода и добри санитарни условия.
Възобновяемите енергийни източници също така носят големи социално-икономически ползи благодарение на създаването на нови работни места и насърчаването на местната промишленост.
(2г)
На международно равнище — на Конференцията на ООН по изменението на климата през 2021 г. (COP 26), Комисията и световните партньори поеха ангажимент да прекратят пряката подкрепа за международната енергия от изкопаеми горива, използвани без технологии за намаляване на емисиите на СО2, и да употребят тези средства за внедряване на енергия от възобновяеми източници.
(2д)
На заседанието на COP26 Комисията и световните лидери повишиха равнището на глобалните амбиции за опазване и възстановяване на световните гори и за ускорен преход към транспорт с нулеви емисии.
(2е)
Производството на енергия от възобновяеми източници често е на местно равнище и зависи от регионални МСП; ето защо държавите членки следва да осигурят пълноценно участие на местните и регионалните органи, когато определят целите и подкрепят мерките на политиката.
(2ж)
Тъй като около 35 милиона европейци са засегнати от енергийна бедност (5), политиките в областта на енергията от възобновяеми източници имат важна роля в стратегиите за справяне с енергийната бедност и уязвимостта на потребителите.
(4) (5)
https://ec.europa.eu/eurostat/web/products-eurostat-news/-/ddn-20220119-1 Препоръка (EС) 2020/1563 на Комисията от 14 октомври 2020 г. относно енергийната бедност.